
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 889 


2 Ιουλίου 2003 


ΑΠΟΦΑΣΕΙ Σ 

Αριθ. 30836 

Πρόγραμμα επιχορήγησης Νέων Ελεύθερων Επαγγελ- 
ματιών, 18-60 ετών, στον τομέα Πολιτισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τις διατάξεις του Ν.Δ. 212/69 «Περί οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.2001). 

5. Τις διατάξεις του Π.Δ. 245/86 (ΦΕΚ 117/Α') καθώς και 
την 3127/20.10.97 γνωμοδότηση της Νομικής Υπηρεσίας 
του ΟΑΕΔ σχετικά με την επιχορήγηση ελευθερίων επαγ¬ 
γελμάτων. 

6. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

7. Το Εθνικό Σχέδιο Δράσης για την Απασχόληση 2002. 

8. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξηςτης χώρας και τροποποίηση συναφών 
διατάξεων» όπως τροποποιήθηκε με τα άρθρα 6 και 7 του 
Ν. 1836/89 και το άρθρο 6 του Ν. 2434/96. 

9. Τις διατάξεις του άρθρου 8 του Ν. 1545/85 «Εθνικό Σύ¬ 
στημα Προστασίας από την ανεργία και άλλες διατάξεις». 

10. Το ψήφισμα του Ευρωπαϊκού Συμβουλίου της 22ας 
Φεβρουάριου 1999 περί κατευθυντηρίων γραμμών για τις 
πολιτικές απασχόλησης για το 1999 και ειδικότερα, το ση¬ 
μείο 15του προοιμίου του, σύμφωνα με το οποίο τα κράτη 
- μέλη της Ε.Ε., στα πλαίσια των εθνικών σχεδίων δράσης 
τους, θα πρέπει να λαμβάνουν υπόψη το ρόλο των πολιτι¬ 
στικών τομέων στη δημιουργία βιώσιμων θέσεων εργα¬ 
σίας. 

11. Την 102730/21.4.2003 απόφαση ένταξης του έργου 
στο Ε.Π. «ΑΠΑΣΧΟΛΗΣΗ - ΕΠΑΓΓΕΛΜΑΤΙΚΗ ΚΑΤΑΡΤΙΣΗ» 

12. Την Ε (2001) 38/9.3.2001 απόφαση της Ευρωπαϊκής 
Επιτροπής περί έγκρισης του Ε.Π. «ΑΠΑΣΧΟΛΗΣΗ ΚΑΙ 
ΕΠΑΓΓΕΛΜΑΤΙΚΗ ΚΑΤΑΡΤΙΣΗ». 


13. Την 399/18.2.2003 απόφαση του Δ.Σ. του ΟΑΕΔ 
(αριθμ. συνεδρ.7/18.2.2003) που μας υποβλήθηκε με το 
Β105748/21.2.2003 έγγραφό του. 

14. Το γεγονός ότι από τις διατάξεις της παρούσας κοι¬ 
νής υπουργικής απόφασης προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου εμπίπτει στις διατάξεις της παρ. 3 του άρθρου 22 
του Ν. 2362/95, αποφασίζουμε: 

1. Καταρτίζουμε πρόγραμμα επιχορήγησης δύο χιλιά¬ 
δων (2.000) νέων ελευθέρων επαγγελματιών ηλικίας 18- 
60 ετών, οι οποίοι θα κατανεμηθούν σε Περιφερειακό επί¬ 
πεδο ανάλογα με τις ανάγκες της κάθε περιοχής και σύμ¬ 
φωνα με τις προτεραιότητες της πολιτικής για την 
απασχόληση στον τομέα πολιτισμού (κυρίως μουσική, βι¬ 
βλίο, θέατρο, χορό, ζωγραφική, γλυπτική, γραφικές τέ¬ 
χνες και σχέδιο, φωτογραφία, οπτικοακουστικά, κινημα¬ 
τογράφο, πολυμέσα, πολιτιστικό τουρισμό και δημιουρ¬ 
γία νέων πολιτιστικών αγαθών με βάση την πολιτιστική 
κληρονομιά).Οι κατηγορίες των επιχειρήσεων αναφέρο- 
νται ενδεικτικά στον επισυναπτόμενο πίνακα. Σε περιπτώ¬ 
σεις που θα εντοπισθούν αδυναμίες κάλυψης του συνό¬ 
λου των θέσεων σε περιφερειακό επίπεδο, θα υπάρξει δυ¬ 
νατότητα ανακατανομής από το Διοικητικό Συμβούλιο 
του ΟΑΕΔ, προκειμένου να επιτευχθούν με αποτελεσμα¬ 
τικό τρόπο οι στόχοι του προγράμματος. 

Στόχος του προγράμματος είναι η ενθάρρυνση, μέσω 
της οικονομικής ενίσχυσης, των ανέργων που αποφασί¬ 
ζουν να δημιουργήσουν τη δική τους επιχείρηση στον το¬ 
μέα του πολιτισμού. Οι ενδιαφερόμενοι άνεργοι εντάσσο¬ 
νται στο πρόγραμμα κατόπιν αξιολόγησης τους και εφό¬ 
σον προηγηθεί η διαδικασία εξατομικευμένης παρέμ¬ 
βασης στις Υπηρεσίες Απασχόλησης του ΟΑΕΔ. 

Το πρόγραμμα θα υλοποιηθεί κατόπιν προκήρυξης, στη 
διάρκεια της οποίας οι ενδιαφερόμενοι θα υποβάλλουν 
αιτήσεις εκδήλωσης ενδιαφέροντος. 

1. ΠΡΟΤΕΡΑΙΟΤΗΤΕΣ ΚΑΙ ΔΙΚΑΙΟΥΧΟΙ ΤΟΥ ΠΡΟΓΡΑΜ¬ 
ΜΑΤΟΣ 

Από τις 2000 θέσεις: 

• ποσοστό τουλάχιστον 67% του προγράμματος θα κα¬ 
λυφθεί στο πλαίσιο της πολιτικής πρόληψης της ανεργίας 
και ειδικότερα της μακροχρόνιας ανεργίας και θα αφορά: 

- Άνεργους νέους και νέες ηλικίας 18-25 ετών οι οποίοι 
είναι εγγεγραμμένοι στα μητρώα ανέργων του Ο.Α.Ε.Δ. 
έως 6 μήνες. 

- Άνεργους-ες ηλικίας 26-60 ετών οι οποίοι είναι εγγε¬ 
γραμμένοι στα μητρώα ανέργωντου Ο.Α.Ε.Δ. έως 12 μήνες. 
























12570 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• ποσοστό μέχρι 33% θα καλυφθεί στο πλαίσιο της πολιτι¬ 
κής καταστολής της μακροχρόνιας ανεργίας και θα αφορά: 

- Άνεργους νέους και νέες 18-25 ετών οι οποίοι είναι εγ¬ 
γεγραμμένοι στα μητρώα ανέργων του Ο.Α.Ε.Δ τουλάχι¬ 
στον 6 μήνες. 

- Άνεργους-ες ηλικίας 26-60 ετών οι οποίοι είναι εγγε¬ 
γραμμένοι στα μητρώα ανέργων του Ο.Α.Ε.Δ τουλάχι¬ 
στον 12 μήνες. 

• Ως προς την κάλυψη των θέσεων θατηρηθούν οι εξής 
ποσοστώσεις: 

- 60% των θέσεων θα καλυφθούν από γυναίκες και 

- 40% από νέους-ες ηλικίας 18-25 ετών. 

• Δύνανται να υπαχθούν στο πρόγραμμα μέχρι και τρία 
(3) μέλη νεοσυσταθεισών εταιρειών εφόσον πρόκειται για: 

- Ομόρρυθμες εταιρείες (Ο.Ε.) 

- Ετερόρρυθμες Εταιρείες (Ε.Ε.), μόνογιαταομόρρυθ- 
μα μέλη τους 

- ΕΠΕ, με την προϋπόθεση ότι ο κάθε υποψήφιος για 
ένταξη στο πρόγραμμα μετέχει στο εταιρικό κεφάλαιο με 
ποσοστό τουλάχιστον 25%. 

• Σε περιπτώσεις νεοσυσταθέντων Συνεταιρισμών και 
Αστικών μη κερδοσκοπικών εταιρειών, θα μπορούν να 
εντάσσονται μέχρι και πέντε (5) άτομα (μέλη). 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Ανώνυμες Εταιρείες (Α.Ε.) 

• Όσοι δημιουργούν επιχείρηση που έχει το ίδιο αντι¬ 
κείμενο δραστηριότητας με επιχείρηση που λειτουργού¬ 
σε στον ίδιο χώρο από άλλο επαγγελματία, κατά την ημε¬ 
ρομηνία υποβολής της αίτησης εκδήλωσης ενδιαφέρο¬ 
ντος, εκτός των περιπτώσεων στις οποίες ο προηγού¬ 
μενος ιδιοκτήτης συνταξιοδοτήθηκε ή απεβίωσε. 

• Οι άνεργες-οι που επιθυμούν να ενταχθούν στο πρό¬ 
γραμμα Ν.Ε.Ε με δραστηριότητα όμοια με αυτή που είχε 
επιχείρηση η οποία διέκοψε τη λειτουργία της και ανήκε 
σε συγγενικό τους πρόσωπο Α' Βαθμού ή στους συζύ¬ 
γους τους, κατά τους τελευταίους δώδεκα μήνες πριν 
από την έναρξη της νέας επιχείρησης τους εκτός των πε¬ 
ριπτώσεων στις οποίες ο προηγούμενος ιδιοκτήτης συ- 
νταξιοδοτήθηκε ή απεβίωσε. 

• Οι άνεργοι που είχαν άλλη επιχείρηση ή γενικά εισόδη¬ 
μα από την άσκηση οποιουδήποτε αυτοτελούς επαγγέλμα¬ 
τος κατά τους τελευταίους έξι (6) μήνες από την νέα έναρ¬ 
ξη επιτηδεύματος, καθώς και αυτοίπου έχουν επιχορηγηθεί 
στο παρελθόν από το Πρόγραμμα των Νέων Ελευθέρων 
Επαγγελματιών, ανεξάρτητα χρονικής περιόδου. 

• Οιάνεργοιπου θα δημιουργήσουν επιχειρήσεις που πα¬ 
ρέχουν ψυχαγωγικές υπηρεσίες μαζικού χαρακτήρα (νυ¬ 
κτερινά κέντρα διασκέδασης, αναψυκτήρια, ντίσκο κ.ά). 

3. ΔΙΑΔΙΚΑΣΙΑ - ΠΡΟΫΠΟΘΕΣΕΙΣ ΕΝΤΑΞΗΣ 

Η διαδικασία και τα στάδια επιλογής με χρονική σειρά, 
καθώς και οι προϋποθέσεις ένταξηςτων ενδιαφερομένων 
στο πρόγραμμα έχουν ως ακολούθως: 

Διαδικασία 

Οι υποψήφιοι υποχρεούνται: 

1. Να έχουν την ιδιότητα του άνεργου (άρθρο 2 του Ν. 
1545/85) και να διαθέτουν Δελτίο Ανεργίας σε ισχύ του¬ 
λάχιστον ένα (1) μήνα πριν από την ημερομηνία υποβολής 
της αίτησης. 

2. Ναέχουνπεράσειτη διαδικασία της εξατομικευμένης 
προσέγγισης. 

3. Να έχουν υποβάλλει στις κατά τόπους αρμόδιες Υπη¬ 
ρεσίες Απασχόλησης του ΟΑΕΔ, τυποποιημένη «αίτηση 
εκδήλωσης ενδιαφέροντος» για υπαγωγή τους στο πρό¬ 
γραμμα, στην οποία θα περιγράφουν το σχέδιό τους για 


τη δημιουργία νέας επιχείρησης, εντός της προθεσμίας 
που θα ορίζεται στη σχετική προκήρυξη του ΟΑΕΔ. Η αί¬ 
τηση πρέπει να συνοδεύεται από Υπεύθυνη Δήλωση του 
Ν. 1599/86 στην οποία θα δηλώνουν ότι γνωρίζουν και 
αποδέχονται τη διαδικασία και τους όρους ένταξης και 
συμμετοχής τους στο πρόγραμμα, καθώς και από νόμιμα 
έγγραφα βάσει των οποίων θα προκύπτει ότι: 

- έχουν την Ελληνική υπηκοότητα ή την υπηκοότητα άλ¬ 
λου Κράτους - Μέλους της Ε.Ε. ή είναι ομογενείς που έχουν 
δικαίωμα διαμονής και απασχόλησης στη χώρα μας. 

- διαθέτουν αριθμό φορολογικού μητρώου (ΑΦΜ) και 
ότι το φορολογητέο ατομικό εισόδημα του έτους 2001 
δεν υπερβαίνει τα 14.500 ευρώ. 

- έχουν εκπληρώσει ή νόμιμα απαλλαγεί από τις στρα¬ 
τιωτικές τους υποχρεώσεις, αν είναι άρρενες. 

• Το πρώτο στάδιο επιλογής θα πραγματοποιηθεί από 
τις Υπηρεσίες Απασχόλησης του ΟΑΕΔ οι οποίες θα προ- 
βούν σε ένα πρώτο επίπεδο αξιολόγησης των τυπικών και 
ουσιαστικών χαρακτηριστικώντων ενδιαφερομένων σύμ¬ 
φωνα με τα προαναφερόμενα κριτήρια που αναφέρονται 
στα σημεία 1,2 και 3. 

• Η αξιολόγηση των αιτήσεων θα γίνει με σύστημα μο- 
ριοδότησης στο οποίο προτεραιότητες αποτελούντο εκ¬ 
παιδευτικό επίπεδο και η επαγγελματική εμπειρία και 
σύμφωνα με τις κατηγορίες επιχειρήσεων. 

ΚΡΙΤΗΡΙΑ ΕΝΤΑΞΗΣ 

1. ΕΚΠΑΙΔΕΥΤΙΚΟ ΕΠΙΠΕΔΟ 

α. πτυχίο ή πιστοποιητικό εξειδίκευσης με συνάφεια στο 
αντικείμενο 30 μόρια. 

β. πτυχίο χωρίς συνάφεια με το αντικείμενο 10 μόρια. 

2. ΕΠΑΓΓΕΛΜΑΤΙΚΗ ΕΜΠΕΙΡΙΑ ΜΕ ΣΥΝΑΦΕΙΑ ΣΤΟ 
ΑΝΤΙΚΕΙΜΕΝΟ 

α. επαγγελματική εμπειρία με συνάφεια στο αντικείμε¬ 
νο πάνω από ένα έτος 30 μόρια. 

β. επαγγελματική εμπειρία με συνάφεια στο αντικείμενο 
μέχρι ενός(1) έτους 20 μόρια. 

3. ΚΑΤΗΓΟΡΙΕΣ ΕΠΙΧΕΙΡΗΣΕΩΝ 

α. γκαλερί, θέατρο, μουσική, χορός, βιβλίο, αγιογρα¬ 
φία, ξυλογλυπτική, οπτικοακουστικά, γραφικές τέχνες, 
μουσικών οργάνων, κεραμική τέχνη, ψηφιδωτά - βοτσα¬ 
λωτά, καραγκιοζοπαίχτες - κατασκευές φιγούρων, καλλι¬ 
τεχνική βιβλιοδεσία, παραγωγοί πιστοποιημένων αντι¬ 
γράφων, επιχειρήσεις - φορείς πολιτιστικών εκδηλώσε¬ 
ων, συντηρητές έργων τέχνης πιστοποιημένοι από το Υπ. 
Πολιτισμού, πολιτιστικός τεχνολόγος, επιχείρηση υπαί¬ 
θριου κινηματογράφου και άλλα συναφή 20 μόρια. 

β. μαγειρική, καλαθοπλεκτική, κεντητική, μεταλλοτε¬ 
χνία, υφαντική, κατασκευή ξύλινων πλοίων, τοιχογραφία, 
επισκευή παλαιών επίπλων και άλλα συναφή 10 μόρια. 

Από τις 2000 θέσεις ποσοστό τουλάχιστον 67% του 
προγράμματος θα καλυφθεί στο πλαίσιο της πολιτικής 
πρόληψης της μακροχρόνιας ανεργίας και ποσοστό μέ¬ 
χρι 33% θα καλυφθεί στο πλαίσιο της πολιτικής καταστο¬ 
λής της μακροχρόνιας ανεργίας. 

Επίσης ποσοστό 60% των θέσεων θα καλυφθεί από γυ¬ 
ναίκες. 

Οι Υπηρεσίες θα αποστέλλουν συμπληρωμένο ένα 
έντυπο υπολογισμού μορίων προκειμένου να γίνει η αξιο¬ 
λόγηση των ενδιαφερομένων σε κεντρικό επίπεδο. 

• Οι καταστάσεις με την μοριοδότηση των υποψηφίων 
θα αποσταλούν στις κατά τόπους αρμόδιες Υπηρεσίες 
αμέσως μετά την αξιολόγηση των υποψηφίων. Στη συνέ¬ 
χεια οι ενδιαφερόμενοι υποβάλλουν «αίτηση ένταξης» 
στο πρόγραμμα. 

Η «αίτηση ένταξης» υποβάλλεται στις κατά τόπους Υπη¬ 
ρεσίες Απασχόλησης του ΟΑΕΔ με περιοχή ευθύνης την 
έδρα της επιχείρησης και θα πρέπει να συνοδεύεται: 

• από βεβαίωση έναρξης της δραστηριότητας της επι¬ 
χείρησης από τη ΔΟΥ. 

• από εξοφλημένα τιμολόγια ή αποδείξεις αγοράς ή 
αποδείξεις ενοικίασης (εξοπλισμού) ή αποδεδειγμένη πα¬ 
ροχή υπηρεσιών περασμένα στα επίσημα θεωρημένα 
απάτην αρμόδια ΔΟΥ βιβλία της επιχείρησης τους, αξίας 
τουλάχιστον ίσης με το 50% του ποσούτης επιχορήγησης 
(εμπορεύματα, εξοπλισμοί, πολιτιστικά προϊόντα κ.λ.π). 
Δεν λογίζονται τα έξοδα ενοικίων. Γ ιατιςπεριπτώσειςτων 
υποψηφίων που συμμετέχουν στη δημιουργία νέων Εται¬ 
ρειών και Συνεταιρισμών, τα εξοφλημένα τιμολόγια ή οι 
αποδείξεις αγοράς υπολογίζονται κατά το τμήμα εκείνο 
το οποίο αντιστοιχεί στη συμμετοχή έκαστου των υποψη¬ 
φίων στο κεφάλαιο της Εταιρείας ή του Συνεταιρισμού, 

• από καταστατικό σύστασης της Εταιρείας ή του Συνε¬ 
ταιρισμού στον οποίο συμμετέχει ο-η νέος-νέα επαγγελμα- 
τίας, εφόσον πρόκειται για Εταιρεία ή Συνεταιρισμό. 

Προϋποθέσεις ένταξης 

Οι υποψήφιοι θα πρέπει: 

• να διαθέτουν οι ίδιοι τα νόμιμα πιστοποιητικά για την 
άσκηση του επαγγέλματος τους. 

Διευκρινίζουμε ότι ως νόμιμα πιστοποιητικά θεωρού¬ 
νται η άδεια άσκησης επαγγέλματος και η άδεια λειτουρ¬ 
γίας της επιχείρησης (όπου αυτά απαιτούνται) καθώς και 
τα πιστοποιητικά γνώσης και απόκτησης της ειδικότητας 
δηλαδή πτυχίο, δίπλωμα .βεβαίωση αρμόδιου Φορέα ή 
προηγούμενη επαγγελματική εμπειρία συναφή μετο αντι¬ 
κείμενο. Στις περιπτώσεις δημιουργίας μικρών επιχειρή¬ 
σεων διακίνησης και διάθεσης βιβλίου οι υποψήφιοι μπο¬ 
ρεί να είναι και απόφοιτοι Λυκείου. 

• να απασχολούνται πλήρως και αποκλειστικώς στην 
επιχείρησή τους. 

• η επιχείρηση να λειτουργεί σε χώρο ανεξάρτητο και 
κατάλληλα διαμορφωμένο (εκτός του χώρου της κατοι¬ 
κίας του). 

Εντός ενός μηνός από την υποβολή της «αίτησης έντα¬ 
ξης» στο πρόγραμμα εκ μέρους των υποψηφίων, η αρμό¬ 
δια Υπηρεσία ελέγχει τα προσκομισθέντα δικαιολογητικά 
και προβαίνει σε επιτόπιο έλεγχο στην έδρα της επιχείρη¬ 
σης που έχει δηλώσει ο ενδιαφερόμενος. 

Σε περίπτωση που συντρέχουν οι προϋποθέσεις έντα¬ 
ξης και ύστερα από τον επιτόπιο έλεγχο της Υπηρεσίας 
στην επιχείρηση, ενημερώνεται ο ενδιαφερόμενος να 
προσέλθει στη Υπηρεσία, το αργότερο εντός 20 ημερο¬ 
λογιακών ημερών από την ενημέρωση και να προσκομίσει 
αίτηση για είσπραξη της προκαταβολής, βεβαίωση φορο¬ 
λογικής και ασφαλιστικής ενημερότητας, τιμολόγιο και 
αριθμό Λογαριασμού Τραπέζης. 

Στη συνέχεια παραλαμβάνει με υπογραφή του: 

- Την εγκριτική απόφαση υπαγωγής στο πρόγραμμα 
που θα έχει εκδοθεί από τον Προϊστάμενο της Υπηρεσίας. 

- Την εγκριτική απόφαση καταβολής της προκαταβο¬ 
λής. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέα - νέο ελεύθερο 
επαγγελματία που υπάγεται στο πρόγραμμα καθορίζεται 
στα 8.300 ευρώ από τα οποία ποσό ύψους 4.000 ευρώ κα¬ 
ταβάλλεται με την έκδοση της εγκριτικής απόφασης και 
όσον αφορά στα υπόλοιπα τα μεν 4.000 ευρώ σε δύο (2) 
ισόποσες εξαμηνιαίες δόσεις των 2.000 ευρώ η κάθε μία, 
καταβαλλόμενη στο τέλος κάθε εξαμήνου από την υπα¬ 
γωγή του και αφού θα έχει πραγματοποιηθείτουλάχιστον 


ένας επιτόπιος έλεγχος κατά το ενδιάμεσο χρονικό διά¬ 
στημα τα δε 300 ευρώ στο τέλος του Ιδμηνου μετά την 
αξιολόγηση για τη διατήρηση της επιχείρησης. 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε 12 μήνες, από την ημερομηνία έκδοσης της σχετικής 
εγκριτικής απόφασης. Εντός εξαμήνου από την ολοκλή¬ 
ρωση της επιχορήγησης, προβλέπεται αξιολόγηση για τη 
λειτουργία και τη βιωσιμότητα της επιχείρησης σε συ¬ 
νάρτηση με τη δραστηριότητά της, για τις ανάγκες της 
οποίας οι επαγγελματίες δεσμεύονται να συμπληρώσουν 
ειδικό ερωτηματολόγιο. 

5. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 12μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Με τη λήξη του κάθε 6μήνου, από την υπαγωγή του 
στο πρόγραμμα και μέσα σε προθεσμία 60 ημερολογια¬ 
κών ημερών υποχρεούται να προσκομίσει: 

- Αίτηση στην οποία θα δηλώνει ότι η επιχείρηση του λει¬ 
τουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει, όπως αυτό θα εμφανίζεται στα βι¬ 
βλία εσόδων και εξόδων του. 

- Βεβαίωση φορολογικής ενημερότητας, τιμολόγιο και 
επικυρωμένα φωτοαντίγραφα του βιβλίου εσόδων - εξό¬ 
δων του προηγούμενου εξαμήνου. 

- Σε περίπτωση που κατατεθεί η αίτηση για την είσπρα¬ 
ξη της επί μέρους δόσης και εγκριθεί η καταβολή της και 
ο ενδιαφερόμενος δεν προσέλθει για είσπραξη εντός 30 
ημερών από την έγκρισή της, η αξίωση παραγράφεται. 

2. Ο ενταγμένος και επιχορηγούμενος με το πρόγραμ¬ 
μα υποχρεούται να ενημερώνει την Υπηρεσία εγκαίρως 
και γραπτώς για οποιαδήποτε αλλαγή στα στοιχεία που 
έχει δηλώσει με την πρώτη αίτηση για ένταξή του (μετε¬ 
γκατάσταση σε άλλη διεύθυνση). 

3. Η λειτουργία της επιχείρησής του να μη διακόπτεται 
στο 18μηνο διάστημα της επιχορήγησης, η δε απασχόλη¬ 
ση του νέου ελεύθερου επαγγελματία στην επιχείρηση 
του να είναι πλήρης και αποκλειστική. Ειδικά για τις περι¬ 
πτώσεις των νέων ελεύθερων επαγγελματιών των οποίων 
το αντικείμενο δραστηριότητας της επιχείρησης τους 
υποχρεώνει σε εξωτερική εργασία, οι έλεγχοι των αρμο¬ 
δίων οργάνων θα γίνονται μετά από συνεννόηση με τον 
νέο επαγγελματία. 

4. Σε περιπτώσεις δραστηριοτήτων στις οποίες σύμφω¬ 
να με τους συνήθεις όρους λειτουργίας της πολιτιστικής 
αγοράς η απασχόληση είναι διαλείπουσα ,η παροχή πολι¬ 
τιστικών υπηρεσιών ή η δημιουργία πολιτιστικών αγαθών 
από την επιχορηγηθείσα επιχείρηση μπορεί να διακοπεί 
μέχρι τρεις (3) μήνες χωρίς την αντίστοιχη διακοπή της 
επιχορήγησης. 

Η περίοδος αυτή διακοπής δεν μπορεί να είναι στους 
πρώτους έξι (6) μήνες λειτουργίας της επιχείρησης με 
εξαίρεση τις θεατρικές επιχειρήσεις. Γιατη χρήση αυτής 
της δυνατότητας οι ΝΕΕ οφείλουν να ενημερώνουν τις 
Υπηρεσίες του ΟΑΕΔ τουλάχιστον δέκα πέντε (15) ημέ¬ 
ρες πριν την διακοπή. 

6. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε., θα εφαρμόζονται οι 
διατάξεις των παρ. 7 και 8 του άρθρου 29 του Ν. 1262/82, 
όπως συμπληρώθηκε από τα άρθρα 6 και 7του Ν. 1836/89 




12572 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και η επιχορήγηση θα διακόπτεται με επιστροφή του ανα- 
λογούντος ποσού. 

Ειδικότερα ο αρμόδιος Προϊστάμενος της Υπηρεσίας 
του Οργανισμού, στις περιπτώσεις αυτές αποφαίνεται με 
αιτιολογημένη απόφασή του για τη διακοπή της επιχορή¬ 
γησης που έχει λάβει από τον ΟΑΕΔ, που θα συνοδεύεται 
από έκθεση η οποία θα συντάσσεται από τον αρμόδιο 
υπάλληλο και θα αιτιολογεί πλήρως τους παραβιασθέ- 
ντες όρους της Υ.Α., και την επιστροφή του αναλογού- 
ντος ποσού που αντιστοιχεί στο υπόλοιπο χρονικό διά¬ 
στημα του συνολικού χρόνου απασχόλησης με καταβολή 
εφάπαξ εντός 15 ημερών από την κοινοποίηση της από¬ 
φασης στον ενδιαφερόμενο. 

Εφόσον δεν επιστραφεί εμπρόθεσμα το αναλογούν πο¬ 
σό που αναζητείται, συντάσσεται μετά από απόφαση της 
Επιτροπής του Οργανισμού, Πράξη Βεβαίωσης Οφειλής 
και αποστέλλεται στην αρμόδια Δ.Ο.Υ. για βεβαίωση και 
είσπραξή του. 

Σε περίπτωση, φυλάκισης ή θανάτου, ή ανίατης ασθέ¬ 
νειας, η διακοπή της επιχορήγησης θα ισχύει χωρίς άλλες 
επιπτώσεις για τον επαγγελματία από την ημερομηνία 
που εμφανίσθηκε το πρόβλημα. 

7. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει στο πρόγραμμα νέων 
ελεύθερων επαγγελματιών (ΝΕΕ) στον τομέα του πολιτι¬ 
σμού, θα επιλύεται με απόφαση Ειδικής Επιτροπής. Η Ει¬ 
δική Επιτροπή, έργο της οποίας θα αποτελέσει η εξέταση 
ενστάσεων, συγκροτείται με απόφαση του Υπουργού Ερ¬ 
γασίας και Κοινωνικών Ασφαλίσεων και απαρτίζεται από: 

1. έναν εκπρόσωπο του Υπουργείου Εργασίας και Κοι¬ 
νωνικών Ασφαλίσεων 

2. δύο εκπροσώπους του ΟΑΕΔ που υποδεικνύονται 
από το Διοικητή 

3. έναν εκπρόσωπο που υποδεικνύεται από τη ΓΣΕΕ 

4. έναν εκπρόσωπο που υποδεικνύεται από κοινού από 
τις εργοδοτικές οργανώσεις (ΣΕΒ, ΓΣΕΒΕΕ, Ε.Σ.Ε.Ε.). Σε 
περίπτωση ασυμφωνίας των εργοδοτικών οργανώσεων 
υποβάλλουν και οι τρεις πρόταση και ορίζεται από τον 
Υπουργό Εργασίας και Κοινωνικών Ασφαλίσεων ένας εκ 
των προτεινομένων. Η ένσταση θα υποβάλλεται στη Διοί¬ 
κηση του ΟΑΕΔ μέσω της υπηρεσίας, στην οποία έχει κα¬ 
τατεθεί η αίτηση του για ένταξη στο πρόγραμμα, μέσα σε 
(30) ημέρες από την κοινοποίηση της απόρριψης του αιτή¬ 
ματος από την υπηρεσία ή της απορριπτικής απόφασης. 

8. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ- ΣΥΜΠΛΗ¬ 
ΡΩΣΗ ΤΩΝ ΠΡΟΓΡΑΜΜΑΤΙΣΜΕΝΩΝ ΘΕΣΕΩΝ 

• Οι αναφερόμενοι ως δικαιούχοι στον πίνακα δέσμευ¬ 
σης των θέσεων ενημερώνονται με συστημένη επιστολή 
ότι υποχρεούνται εντός τακτής προθεσμίας να προσέλ- 
θουν στην Υπηρεσία και να ζητήσουν τη χορήγηση της έγ¬ 
γραφης θετικής αξιολόγησης για δυνατότητα ένταξης 
τους στο πρόγραμμα. Αποκλείονται από το πρόγραμμα 
όσοι εκ των δικαιούχων δεν προσέλθουν εντός της τασ- 
σομένης προθεσμίας. Ως «δέσμευση θέσης» νοείται η έγ¬ 
γραφη θετική αξιολόγηση της Υπηρεσίας προς τους υπο¬ 
ψηφίους για δυνατότητα ένταξης τους στο πρόγραμμα. 

• Οι ενδιαφερόμενοι θα πρέπει να υποβάλουν την αίτη¬ 
ση ένταξης με τα απαιτούμενα δικαιολογητικά, το αργό¬ 
τερο μέσα σε δύο μήνες από την ημερομηνία παραλαβής 
της έγγραφης θετικής αξιολόγησης. 

• Η έκδοση των Εγκριτικών Αποφάσεων από τις Υπηρε¬ 
σίες λήγει υποχρεωτικά ένα μήνα μετά από την υποβολή 
της αίτησης ένταξης. 

Το Δ.Σ. του ΟΑΕΔ δύναται με ειδικά αιτιολογημένη από¬ 
φασή του να παρατείνει ή να διακόπτει το πρόγραμμα για 


λόγους που αυτό κρίνει, είτε στο σύνολό του είτε σε με¬ 
μονωμένες τοπικές Υπηρεσίες. 

9. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑ¬ 
ΤΟΣ 

1. Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, να συντάσσει έκθεση στην όποια θα κα¬ 
ταγράφονται με λεπτομέρεια αν τηρούνται ή όχι οι όροι 
της ένταξης. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

- Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

2. Οι ελεγχόμενοι Ν.Ε.Ε. υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην Υ.Α. για τουλάχιστον 3 χρόνια από την 
αποπληρωμή του προγράμματος. 

3. Για την ομαλή πορεία των προγραμμάτων και την επί¬ 
τευξη των στόχων τους, θα παρακολουθούνται κάθε μήνα: 

- Οι δεσμευθείσες θέσεις 

- Η καλυφθείσες θέσεις, οι οποίες προκύπτουν μετά την 
έκδοση των εγκριτικών αποφάσεων Η καταβολή των επι¬ 
χορηγήσεων κ.λπ. 

10. ΕΛΕΓΚΤΙΚΑ ΟΡΓΑΝΑ 

• Α) Ελέγχους διενεργούν οι υπάλληλοι του ΟΑΕΔ σύμ¬ 
φωνα με τα οριζόμενα στην 2/34255/0022/6-6-2001 -07-16 
κοινή υπουργική σπόφαση. 

• Β) Έλεγχο επίσης μπορούν να διενεργούν τα εντε¬ 
ταλμένα προς τούτο Όργανα Εθνικά και της Ε.Ε. 

11. ΚΑΛΥΨΗ ΔΑΠΑΝΗΣ 

Για το πρόγραμμα Ν.Ε.Ε. έχει προβλεφθεί πίστωση 
16.600.000 ευρώ σε βάρος του προϋπολογισμού του ΟΑ¬ 
ΕΔ, αναλυτικά κατά έτος ως εξής: 

Για το έτος 2003 12.600.000 ευρώ 

Γ ιατο έτος 2004 4.000.000 ευρώ 

Η σχετική δαπάνη θα καλυφθεί από το Π.Δ.Ε. του 
Υπουργείου Εργασίας και Κοινών. Ασφαλίσεων ΣΑΕ 
034/3 έργο 2003 ΣΕ 03430009 «ενίσχυση ανέργων για τη 
δημιουργία προσωπικών και εταιρικών επιχειρήσεων 
στους τομείς του Πολιτισμού». 

Όλες οι προαναφερόμενες δαπάνες συγχρηματοδο- 
τούνται απάτην Ευρωπαϊκή Ένωση, στα πλαίσια του Ε.Π. 
«Απασχόληση και Επαγγελματική Κατάρτιση» 2000-2006 
του Γ Κοινοτικού Πλαισίου Στήριξης για την Ελλάδα, με 
τα ποσοστά συγχρηματοδότησης που ισχύουν για τα 
Διαρθρωτικά Ταμεία. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του Ν. 
2860/14.11.2000, στο Ε.Π. «Απασχόληση και Επαγγελμα¬ 
τική Κατάρτιση». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Δ. ΡΕΠΠΑΣ 




Αναλυτικός ενδεικτικός ττινακας κατηγοριών εττιχΕί ρήσεων & προσόντων ανέργων κατά προτεραιότητα 

